《赋得灯火新凉催夜织》
明代·方国骅

炎热使人畏，饥寒使人忧。王孙六月发饮冰，烈火赤汗无与谋。

王孙重燠樵牧寒，上天不分青白眸。邻家秦女夜歌舞，饮酒高楼击鼍鼓。

夭姬学唱竹枝辞，铁板老优翻鹦鹉。老夫茅堂灯一辉，小儿书罢妻率机。

粗布大帛愿不失，夜深相对有牛衣。

作者简介：方国骅，字楚卿。番禺人。颛恺（成鹫）父。明唐王隆武元年（一六四五）举人。鼎革后，隐居授徒，世称学守先生。著有《学守堂集》。事见清道光《广东通志》卷七六。